b'\n_START_ARTICLE_\nRazdrto, Postojna\n_START_SECTION_\nZgodovina\n_START_PARAGRAPH_\nKraj se prvi\xc4\x8d omenja okoli leta 1200 kot Preval. Tod je vodila pot proti Landolu, Studenem in Planini. Pot je izgubila na veljavi po letu 1720, ko so v \xc4\x8dasu cesarja Karla VI. zgradili novo cesto skozi Postojno, \xc5\xa1e vedno pa so po njej preva\xc5\xbeali jambore (jamborna cesta) za ladjedelnice v Trstu. Takrat je Razdrto dobilo po\xc5\xa1tno postajo v Garzarollijevem dvorcu, ki so jo sem premestili s Hru\xc5\xa1ice. Na kri\xc5\xbei\xc5\xa1\xc4\x8du cest proti morju in Vipavski dolini je stala mitnica. Naselje je najbolj uspevalo v \xc4\x8dasu tovorni\xc5\xa1tva, iz tega \xc4\x8dasa je ve\xc4\x8d mogo\xc4\x8dnih hi\xc5\xa1. Na Razdrtem so sku\xc5\xa1ali Avstrijci leta 1809 zapreti pot francoski vojski. Utrdili so Goli vrh in \xc5\xa0kolj (Na \xc5\xa1ancah).\n_START_SECTION_\nArheolo\xc5\xa1ke najdbe\n_START_PARAGRAPH_\nV okolici je bilo najdenih ve\xc4\x8d ostankov prazgodovinskih gradi\xc5\xa1\xc4\x8d ter ostankov iz rimskih \xc4\x8dasov. Do za\xc4\x8detka 1. stoletja n. \xc5\xa1t., ko so Rimljani zgradili cesto prek Hru\xc5\xa1ice, je glavna povezava med Akvilejo in Emono potekala skozi Razdrto._NEWLINE_Naselbina na Gradi\xc5\xa1\xc4\x8du (640 m) je bila postavljena v \xc5\xbeelezni dobi, poseljena pa \xc5\xa1e v zgodnjem rimskem obdobju. Njena vloga je bila verjetno povezana z nadzorom prometa na strate\xc5\xa1ko va\xc5\xbenem naravnem prehodu in prometnem sti\xc4\x8di\xc5\xa1\xc4\x8du.'